Komisijos sprendimas
1994 m. balandžio 28 d.
iš dalies keičiantis Komisijos sprendimą 92/471/EEB dėl gyvūnų sveikatos reikalavimų ir veterinarinio sertifikavimo importuojant galvijų embrionus iš trečiųjų šalių
(tekstas svarbus EEE)
(94/280/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą naminių galvijų embrionais ir jų importą iš trečiųjų šalių [1], su paskutiniais pakeitimais, padarytais Direktyva 93/52/EB [2], ypač į jos 9 straipsnį,
kadangi Direktyva 89/556/EEB neįtraukė tam tikrais metodais gautų embrionų į minėtos direktyvos taikymo sritį;
kadangi Direktyva 93/52/EEB Direktyvos 89/556/EEB taikymo sritis buvo išplėsta, įtraukiant visus galvijų embrionus, išskyrus gautus branduolio perkėlimo būdu; kadangi embrionai, su kuriais turi būti atliekamos manipuliacijos, kurių metu įsiskverbiama į skaidrųjį apvalkalą, ir tie, kurie yra gauti in vitro apvaisinimo būdu, taikant tam tikras papildomas apsaugos priemones gali būti pateikiami į rinką arba importuojami, jeigu jie atitinka Direktyvos 89/556/EEB reikalavimus;
kadangi Komisijos sprendimas 94/113/EB [3] iš dalies pakeičia tos direktyvos priedus, nustatydamas būtinas papildomas apsaugos priemones;
kadangi būtina iš dalies pakeisti 1992 m. rugsėjo 2 d. Komisijos sprendimą 92/471/EEB dėl gyvūnų sveikatos reikalavimų ir veterinarinio sertifikavimo importuojant galvijų embrionus iš trečiųjų šalių [4], kad būtų atsižvelgta į papildomas apsaugos priemones;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/471/EEB priedai pakeičiami šio sprendimo priedais.
2 straipsnis
Šis sprendimas taikomas nuo trisdešimtos dienos po pranešimo apie jį.
3 straipsnis
Šis sprendimas skirtas valstybėms narėms.
Priimta Briuselyje, 1994 m. balandžio 28 d.